Ìsola ëd Lampedusa

L'ìsola ëd Lampedusa a l'é ant ël Mar Mediterani, a sud ëd la Sicilia; a fa part ëd l'arsipélagh ëd le Pelage dont a l'é l'ìsola pì granda.

A l'ha na surfassa ëd 20,2 km² e na popolassion d'anviron 5.600 abitant.
Sò pont pì àut a l'é a 133 méter d'autëssa.

 Geografìa 
L'ìsola ëd Lampedusa a l'é l'ìsola sicilian-a pì davzin-a a le rive d'Àfrica dël Nòrd: a dista 113 km da la Tunisìa e 205 km da la Sicilia (Porto Empedocle).
A l'é 'l pòst pi a sud d'Italia: soa latitùdin a l'é 35°30' N, ancora pi a sud ëd Tùnis, Algeri e Ceuta.

 Vegetassion 
L'ìsola a l'é coatà da la tìpica macia mediterania.

 Stòria 
Ij prim ansediament uman a armonto a la preistòria, lòn ch'a l'é testimonià dai repert archeològich ëd l'età dël bronz e da chèiche costrussion megalìtiche.

Già conossùa dai roman, ch'a la ciamavo Lopedusa, a l'é stàita al sènter ëd na bataja naval antra j'àrabo e ij bisantin.

Durant la sconda guèra mondial a l'é stàita al sènter ëd maneuvre militar alià.

 Conomìa 
La pësca, an particolar cola dle sponge, a l'é l'ocupassion prinsipal ëd la popolassion.
L'agricoltura a l'é antrapà dal manch grev d'eva.

 Aministrassion 
L'ìsola ëd Lampedusa a fa part dla provincia d'Agrigent e a l'é la sede del comun ëd Lampedusa e Linosa. 

Isolaedlampedusa